Regeringen har tirsdag eftermiddag meddelt, at de vil forbyde PFAS-stoffer i brandslukningsskum, som bruges på øvelsesterræner.

Gennem den seneste periode er PFAS dukket op flere forskellige steder. Senest var det i økologiske æg , hvor de sundhedsskadelige stoffer blev fundet. Nu tager regeringen derfor første skridt i kampen mod PFAS, som også er blevet fundet langs de nordjyske kyster. Miljøminister Magnus Heunicke meddelte nemlig tirsdag eftermiddag, at PFAS-stoffer skal forbydes i brandslukningsskum, som bruges på øvelsesterræner. Stoffet PFOS har været forbudt i brandslukningsskummet siden 2011, og nu vil regeringen gøre det samme gældende for PFAS, som er den samlede betegnelse for en række forskellige stoffer. På jagt efter nyt skum Nordjyllands Beredskab bruger lige nu brandslukningsskum med PFAS i forbindelse med øvelser. - Det gør vi jævnt tit en del skum på nogle af vores terræner,fortæller Jan Nedza, der er beredskabschef hos Nordjyllands Beredskab. Alligevel hilser beredskabschefen forbuddet mod PFAS-holdigt skum velkommen. - Det synes jeg bare, de skal gøre. Det lyder fornuftigt, konstaterer han. Beredskabet skal derfor nu finde alternativer til det nuværende skum, men det berører ikke Jan Nedza. - Vi skal nok få afholdt vores øvelser alligevel. Så må vi på en rejse for at finde noget andet. Det er vi ganske trygge ved, understreger beredskabschefen.